**«Қазақстан Республикасының кейбір заңнамалық актілеріне Қазақстан Республикасындағы**

**Адам құқықтары жөніндегі уәкіл қызметінің мәселелері бойынша өзгерістер мен толықтырулар**

 **енгізу туралы» Қазақстан Республикасы Заңының жобасына**

**САЛЫСТЫРМА КЕСТЕ**

|  |  |  |  |  |
| --- | --- | --- | --- | --- |
| **р/с №**  | **Құрылымдық элемент** | **Қолданыстағы редакция** | **Ұсынылатын редакция** | **Негіздеме** |
| **2008 жылғы 4 желтоқсандағы Қазақстан Республикасының Бюджет кодексі** |
| 1. | 53-бап | **Жоқ** | **53-бап. Республикалық бюджеттің шығыстары**1. Республикалық бюджеттің шығыстары мынадай бағыттар бойынша жүзеге асырылады:1) жалпы сипаттағы мемлекеттік функциялар:.....**Қазақстан Республикасындағы Адам құқықтары жөніндегі уәкілдің, оның өңірдегі өкілінің, сондай-ақ жұмыс органының қызметін қамтамасыз ету;** | «Қазақстан Республикасындағы Адам құқықтары жөніндегі уәкіл туралы» Қазақстан Республикасы Заңының жобасына сәйкес Уәкілдің, оның өңірдегі өкілінің және жұмыс органының қызметін қаржыландыру республикалық бюджет қаражаты есебінен жүзеге асырылады. |
| **2014 жылғы 4 шілдедегі Қазақстан Республикасының Қылмыстық-процестік кодексi**  |
| 2. | 28-бап | **28-бап. Куәлік айғақтар беру міндетінен босату**...... 3. Осы баптың бiрiншi және екiншi бөлiктерiнде көзделген жағдайларда көрсетілген адамдар айғақтар беруден бас тартуға құқылы және бұл үшiн оларды қандай да бір жауаптылыққа тартуға болмайды. | **28-бап. Куәлік айғақтар беру міндетінен босату**.....**3. Қазақстан Республикасындағы Адам құқықтары жөніндегі уәкіл лауазымдық міндеттерін атқаруына байланысты өзіне белгілі болған мән-жайлар бойынша айғақтар беруге міндетті емес.****4.** Осы баптың бiрiншi, екiншi **және үшінші** бөлiктерiнде көзделген жағдайларда аталған адамдар айғақтар беруден бас тартуға құқылы және бұл үшiн оларды қандай да бір жауаптылыққа тартуға болмайды. | «Қазақстан Республикасындағы Адам құқықтары жөніндегі уәкіл туралы» Заң жобасында Уәкілдің міндеттерді атқарумен байланысты оған белгілі болған сот ісін жүргізудің барлық түрлері бойынша куәгерлік айғақтар беруден бас тарту құқығы бар екендігі көрсетілген.Куәгерлік айғақтар беруден босату мәселесі процессуалдық кодекстердің нормаларымен реттелетіндіктен осы түзетуді енгізу ұсынылады. |
| 3. | 146-бап | **146-бап. Үйқамақ**     …..      4. Үйқамақтың мерзімі, оны ұзарту тәртібі осы Кодекстің 151 және 547 – 551- баптарында белгіленген қағидаларда айқындалады.       | **146-бап. Үйқамақ** …..      4. Үйқамақтың мерзімі, оны ұзарту тәртібі осы Кодекстің 151 және 547 – **551-1**-баптарында белгіленген қағидаларда айқындалады.       | Келесі позицияның негіздемесін қараңыз. |
| 4. | Жаңа 551-1- бап | **Жоқ**  | **551-1-бап. Қазақстан Республикасындағы Адам құқықтары жөніндегі уәкілге қатысты сотқа дейінгі тергеп-тексеруді жүргізу****1. Қазақстан Республикасындағы Адам құқықтары жөніндегі уәкіл өз өкілеттіктерінің мерзімі ішінде ешкімнің тиіспеушілігіне ие.** **Қазақстан Республикасындағы Адам құқықтары жөніндегі уәкіл өз өкiлеттiктері мерзiмi iшiнде қылмыс орнында ұстап алынған не ауыр немесе аса ауыр қылмыс жасаған жағдайларды қоспағанда, Қазақстан Республикасы Бас Прокурорының келiсуiнсiз ұстап алуға, күзетпен ұстауға, үйқамаққа алуға, күштеп әкелуге, сот тәртібімен салынатын әкімшілік жазалау шараларын қолдануға, қылмыстық жауаптылыққа тартуға болмайды.****2. Қазақстан Республикасындағы Адам құқықтары жөніндегі уәкілге қатысты істер бойынша сотқа дейінгі тергеп-тексеруді жүргізу осы баптың үшінші бөлігінде көзделген ерекшеліктермен Қазақстан Республикасының Бас Прокурорына қатысты сияқты қағидалар бойынша жүзеге асырылады.**3. Қазақстан Республикасындағы Адам құқықтары жөніндегі уәкілді ешкімнің тиіспеушілігінен айыруға келісуді Қазақстан Республикасының Бас Прокуроры береді. | Қазақстан Республикасындағы Адам құқықтары жөніндегі уәкілдің қызметі адам құқықтарын көтермелеумен және қорғаумен айналысатын ұлттық мекемелердің мәртебесіне қатысты қағидаттарға (Париж қағидаттары), сондай-ақ омбудсмен институтын қорғау және нығайту қағидаттарына («Венециялық қағидаттар») сәйкес заңдылық, объективтілік және әділдік, ашықтық, сондай-ақ адамның және азаматтың құқықтары мен бостандықтары мүддесінде тәуелсіздік, жауапкершілік және бейтараптылық қағидаттарына негізделеді. Осы мақсатта аталған түзету ұсынылады.  |
| 5. | 552-бап |  **552-бап.**  **Қазақстан Республикасы Парламентінің депутатына, Қазақстан Республикасы Парламентінің депутаттығына кандидатқа, Қазақстан Республикасының Президенттігіне кандидатқа, Қазақстан Республикасы Конституциялық Кеңесінің Төрағасына немесе мүшесіне, судьяға, Қазақстан Республикасының Бас Прокурорына қатысты қылмыстық істі соттың талқылауы**   1. …. 2. Сот сотталушыға – Қазақстан Республикасы Парламентінің депутатына, Қазақстан Республикасы Парламентінің депутаттығына кандидатқа, Қазақстан Республикасының Президенттігіне кандидатқа, Қазақстан Республикасы Конституциялық Кеңесінің Төрағасына немесе мүшесіне, судьяға, Қазақстан Республикасының Бас Прокурорына бұлтартпау шарасы ретінде күзетпен ұстауды, үйқамаққа алуды, ал процестік мәжбүрлеу шарасы ретінде – күштеп әкелуді, егер Қазақстан Республикасы [Конституциясы](https://adilet.zan.kz/kaz/docs/K950001000_#z0) [52-бабының](https://adilet.zan.kz/kaz/docs/K1400000231#z52) 4-тармағында, [71-бабының](https://adilet.zan.kz/kaz/docs/K1400000231%22%20%5Cl%20%22z71) 5-тармағында, [79-бабының](https://adilet.zan.kz/kaz/docs/K1400000231%22%20%5Cl%20%22z79) 2-тармағында және [83-бабының](https://adilet.zan.kz/kaz/docs/K1400000231%22%20%5Cl%20%22z83) 3-тармағында көрсетілген мемлекеттік органдар сотқа дейінгі тергеп-тексеру барысында күзетпен ұстауға, үйқамаққа алуға, күштеп әкелуге келісім беруден бас тартса немесе олардан ондай келісім сұратылмаған болса, бұған тиісінше осы Кодекстің [547-бабының](https://adilet.zan.kz/kaz/docs/K1400000231%22%20%5Cl%20%22z2696) төртінші бөлігінде, [548-бабының](https://adilet.zan.kz/kaz/docs/K1400000231%22%20%5Cl%20%22z2708) екінші бөлігінде, [549-бабының](https://adilet.zan.kz/kaz/docs/K1400000231%22%20%5Cl%20%22z2711) төртінші бөлігінде, [550-бабының](https://adilet.zan.kz/kaz/docs/K1400000231%22%20%5Cl%20%22z2718) төртінші бөлігінде, [551-бабының](https://adilet.zan.kz/kaz/docs/K1400000231%22%20%5Cl%20%22z2725) төртінші бөлігінде көзделген тәртіппен келісім беру туралы ұсынумен өтініш жасай отырып қолдануға құқылы. | 552-бап. Қазақстан Республикасы Парламентінің депутатына, Қазақстан Республикасы Парламентінің депутаттығына кандидатқа, Қазақстан Республикасының Президенттігіне кандидатқа, Қазақстан Республикасы Конституциялық Кеңесінің Төрағасына немесе мүшесіне, судьяға, Қазақстан Республикасының Бас прокурорына, **Қазақстан** **Республикасындағы Адам құқықтары жөніндегі уәкілге** қатысты қылмыстық істі соттың талқылауы.       1. …. 2. Сот сотталушыға – Қазақстан Республикасы Парламентінің депутатына, Қазақстан Республикасы Парламентінің депутаттығына кандидатқа, Қазақстан Республикасының Президенттігіне кандидатқа, Қазақстан Республикасы Конституциялық Кеңесінің Төрағасына немесе мүшесіне, судьяға, Қазақстан Республикасының Бас Прокурорына, **Қазақстан** **Республикасындағы Адам құқықтары жөніндегі уәкілге** бұлтартпау шарасы ретінде күзетпен ұстауды, үйқамаққа алуды, ал процестік мәжбүрлеу шарасы ретінде – күштеп әкелуді, егер Қазақстан Республикасы [Конституциясы](https://adilet.zan.kz/kaz/docs/K950001000_#z0) [52-бабының](https://adilet.zan.kz/kaz/docs/K1400000231#z52) 4-тармағында, [71-бабының](https://adilet.zan.kz/kaz/docs/K1400000231#z71) 5-тармағында, [79-бабының](https://adilet.zan.kz/kaz/docs/K1400000231%22%20%5Cl%20%22z79) 2-тармағында және [83-бабының](https://adilet.zan.kz/kaz/docs/K1400000231%22%20%5Cl%20%22z83) 3-тармағында көрсетілген мемлекеттік органдар сотқа дейінгі тергеп-тексеру барысында күзетпен ұстауға, үйқамаққа алуға, күштеп әкелуге келісім беруден бас тартса немесе олардан ондай келісім сұратылмаған болса, бұған тиісінше осы Кодекстің [547-бабының](https://adilet.zan.kz/kaz/docs/K1400000231%22%20%5Cl%20%22z2696) төртінші бөлігінде, [548-бабының](https://adilet.zan.kz/kaz/docs/K1400000231#z2708) екінші бөлігінде, [549-бабының](https://adilet.zan.kz/kaz/docs/K1400000231%22%20%5Cl%20%22z2711) төртінші бөлігінде, [550-бабының](https://adilet.zan.kz/kaz/docs/K1400000231%22%20%5Cl%20%22z2718) төртінші бөлігінде, [551-бабының](https://adilet.zan.kz/kaz/docs/K1400000231%22%20%5Cl%20%22z2725) төртінші бөлігінде, **551-1-бабында** көзделген тәртіппен келісім беру туралы ұсынумен өтініш жасай отырып қолдануға құқылы. | Алдыңғы позицияның негіздемесін қараңыз. |
| **2015 жылғы 31 қазандағы Қазақстан Республикасының Азаматтық процестік кодексі**  |
| 6. | 55-баптың бірінші бөлігі | **55-бап. Басқа тұлғалардың құқықтарын, қоғамдық және мемлекеттік мүдделерді қорғау үшін сотқа жүгіну**      1. Заңда көзделген жағдайларда мемлекеттік органдар мен жергілікті өзін-өзі басқару органдары, заңды тұлғалар немесе азаматтар сотқа басқа тұлғалардың өтініші бойынша олардың құқықтарын, бостандықтары мен заңды мүдделерін, сол сияқты қоғамдық немесе мемлекеттік мүдделерді қорғау үшін талап қойып, жүгіне алады. | **55-бап. Басқа тұлғалардың құқықтарын, қоғамдық және мемлекеттік мүдделерді қорғау үшін сотқа жүгіну**1. Заңда көзделген жағдайларда мемлекеттік органдар мен жергілікті өзін-өзі басқару органдары, заңды тұлғалар немесе азаматтар, **Қазақстан Республикасындағы Адам құқықтары жөніндегі уәкіл** сотқа басқа тұлғалардың өтініші бойынша олардың құқықтарын, бостандықтары мен заңды мүдделерін, сол сияқты қоғамдық немесе мемлекеттік мүдделерді қорғау үшін талап қойып, жүгіне алады.
 | «Қазақстан Республикасындағы Адам құқықтары жөніндегі уәкіл туралы» заң жобасында уәкілдің адамдардың шектелмеген тобының құқықтары мен бостандықтарын қорғау үшін талап арызбен (талап қоюмен) сотқа жүгіну құқығы көзделген, осыған байланысты Азаматтық процестік кодекске түзету ұсынылады. |
| 7. | 58-баптың бірінші бөлігі | **58-бап. Тапсырма бойынша өкілдік ету** 1. Мына тұлғалар: 1)  … **4-1) жоқ**  | **58-бап. Тапсырма бойынша өкілдік ету** 1. Мына тұлғалар: 1)  … **4-1) Қазақстан Республикасындағы Адам құқықтары жөніндегі уәкіл;**  | «Қазақстан Республикасындағы Адам құқықтары жөніндегі уәкіл туралы» заң жобасында уәкілдің адамдардың шектелмеген тобының құқықтары мен бостандықтарын қорғау үшін талап арызбен (талап қоюмен) сотқа жүгіну құқығы көзделген, осыған байланысты Азаматтық процестік кодекске түзету ұсынылады. |
| 8. | 80-бап | **80-бап. Куәнің айғақтары**...**3-1. Жоқ**  | **80-бап. Куәнің айғақтары**3-1. Қазақстан Республикасындағы Адам құқықтары жөніндегі уәкіл лауазымдық міндеттерін атқаруына байланысты өзіне белгілі болған мән-жайлар бойынша айғақтар беруге міндетті емес. Ол айғақтар беруден бас тартуға құқылы және бұл үшiн қандай да болсын жауаптылыққа тартыла алмайды. | «Қазақстан Республикасындағы Адам құқықтары жөніндегі уәкіл туралы» Заң жобасында Уәкілдің міндеттерді атқарумен байланысты оған белгілі болған сот ісін жүргізудің барлық түрлері бойынша куәгерлік айғақтар беруден бас тарту құқығы бар екендігі көрсетілген.Куәгерлік айғақтар беруден босату мәселесі процессуалдық кодекстердің нормаларымен реттелетіндіктен осы түзетуді енгізу ұсынылады. |
| **2020 жылғы 29 маусымдағы Әкімшілік рәсімдік-процестік кодекс** |
| 9. | 3-баптың төртінші бөлігі | **3-бап. Осы Кодексте реттелетін қатынастар**1.  …..4. Осы Кодексте белгіленген әкімшілік рәсімдердің тәртібі:1) Қазақстан Республикасының қылмыстық-процестік, азаматтық процестік заңнамасында және Қазақстан Республикасының әкімшілік құқық бұзушылық туралы заңнамасында;2) Қазақстан Республикасының Конституциялық Кеңесі туралы, Жоғары Сот Кеңесі туралы Қазақстан Республикасының заңнамасында; | **3-бап. Осы Кодексте реттелетін қатынастар**1. …..4. Осы Кодексте белгіленген әкімшілік рәсімдердің тәртібі:1) Қазақстан Республикасының қылмыстық-процестік, азаматтық процестік заңнамасында және Қазақстан Республикасының әкімшілік құқық бұзушылық туралы заңнамасында;2) Қазақстан Республикасының Конституциялық Кеңесі туралы, Жоғары Сот Кеңесі туралы, **Қазақстан Республикасындағы Адам құқықтары жөніндегі уәкіл туралы** Қазақстан Республикасының заңнамасында; | Қазақстан Республикасындағы Адам құқықтары жөніндегі уәкіл лауазымы адам құқықтарын көтермелеумен және қорғаумен айналысатын ұлттық мекемелердің мәртебесіне қатысты қағидаттарға (Париж қағидаттары), сондай-ақ омбудсмен институтын қорғау және нығайту қағидаттарына («Венециялық қағидаттар») сәйкес сайлау (таңдау) негізінде құрылады. Ол қызметі кезеңінде саяси қызметпен айналыса, мемлекеттік қызметте бола алмайды, тиісінше оның қызметі Қазақстан Республикасы Әкімшілік рәсімдік-процестік кодекспен реттелмеуге тиіс. |
| **«Шетелдіктердің құқықтық жағдайы туралы» 1995 жылғы 19 маусымдағы Қазақстан Республикасының Заңы**  |
| 10. | 18-бап | **18-бап. Шетелдіктердің құқықтарын қорғау**Қазақстан Республикасындағы шетелдiктер өздерiнiң мүлiктiк және жеке мүлiктiк емес құқықтарын қорғау үшiн сотқа және басқа мемлекеттiк органдарға өтiнiш жасауға құқылы.Шетелдiктер Қазақстан Республикасының халықаралық шарттарында көзделгеннен басқа жағдайларда, сотта Қазақстан Республикасының азаматтарымен бiрдей процессуалдық құқықтарды пайдаланады. | **18-бап. Шетелдіктердің құқықтарын қорғау**Қазақстан Республикасындағы шетелдіктердің өздеріне тиесілі мүліктік және жеке мүліктік емес құқықтарын қорғау үшін сотқа, **Қазақстан Республикасындағы** **Адам құқықтары жөніндегі уәкілге** **және** **өзге де** мемлекеттік органдарғажүгінуге **құқығы бар**.Шетелдiктер Қазақстан Республикасының халықаралық шарттарында көзделгеннен басқа жағдайларда, сотта Қазақстан Республикасының азаматтарымен бiрдей процессуалдық құқықтарды пайдаланады. | «Қазақстан Республикасындағы Адам құқықтары жөніндегі уәкіл туралы» заң жобасына сәйкес уәкіл Қазақстан Республикасы азаматтарының және Қазақстан Республикасының аумағындағы шетелдік азаматтар мен азаматтығы жоқ адамдардың шағымдарын қарайды, осыған байланысты осы түзету ұсынылады. |
| **«Қазақстан Республикасындағы жергілікті мемлекеттік басқару және өзін-өзі басқару туралы»****2001 жылғы 23 қаңтардағы Қазақстан Республикасының Заңы**  |
| 11. | 6-баптың 6-1- тармағы | **6-бап. Мәслихаттардың құзыреті**     1. Мәслихаттардың құзыретіне:     1. …**6-1. жоқ** | **6-бап. Мәслихаттардың құзыреті**     1. Мәслихаттардың құзыретіне: 1. … **6-1. Облыстардың, республикалық маңызы бар қалалардың және астананың мәслихаттары Қазақстан Республикасындағы Адам құқықтары жөніндегі уәкілдің ұсынуы негізінде облыстағы, республикалық маңызы бар қаладағы, астанадағы Адам құқықтары жөніндегі уәкілдің өкілін (бұдан әрі – Уәкілдің өңірдегі өкілі) лауазымға тағайындауға келісім беру, сондай-ақ оны Қазақстан Республикасының заңнамасына сәйкес лауазымынан босату туралы мәселені қарайды.** | «Қазақстан Республикасындағы Адам құқықтары жөніндегі уәкіл туралы» Заңның жобасына сәйкес облыста, республикалық маңызы бар қалада, астанада уәкілдің өзінің ұсынуы бойынша облыстың, республикалық маңызы бар қаланың жергілікті өкілді органдары сайлайтын өкілі болады, осыған байланысты Заңға осы түзету ұсынылады. |
| 12. | Жаңа23-2-бап | **Жоқ**  | **23-2-бап. Мәслихаттың Уәкілдің өңірдегі өкілін лауазымға тағайындауға, сондай-ақ оны лауазымынан босатуға келісім беру тәртібі** **1. Қазақстан Республикасындағы Адам құқықтары жөніндегі уәкіл облыс, республикалық маңызы бар қала, астана мәслихатының қарауына Уәкілдің өңірдегі өкілін лауазымға тағайындауға келісім беру, сондай-ақ оны лауазымынан босату туралы ұсыну енгізеді.** **2. Уәкілдің өңірдегі өкілін лауазымға тағайындауға келісім беру туралы ұсынуда өмірбаян деректері, еңбек жолы, мемлекеттік наградалары туралы ақпарат және кандидат туралы өзге де ақпарат көрсетіледі.****3. Уәкілдің өңірдегі өкілін лауазымға тағайындауға келісім беру, сондай-ақ оны лауазымынан босату туралы ұсынуды қарау мәслихат сессиясында жүзеге асырылады.** **4. Облыс, республикалық маңызы бар қала, астана мәслихатының сессиясында:****1) кандидатқа сұрақтар қойылуы;****2) депутаттар ұсынылған кандидатура бойынша «жақтап» немесе «қарсы» пікірлер білдіруі мүмкін.****5. Егер депутаттар ұсынылған кандидатура бойынша жарыссөз ашуды талап етпесе, жарыссөз ашылмауы мүмкін.****6. Егер облыстың, республикалық маңызы бар қаланың, астананың мәслихаты ұсынылған кандидатура бойынша лауазымға тағайындауға келісім беру туралы шешім қабылдамаған жағдайда, Қазақстан Республикасындағы Адам құқықтары жөніндегі уәкіл тиісті мәслихатқа нақ осы адамға немесе жаңа кандидатураға жазбаша ұсыным енгізеді.** | Уәкілдің өңірдегі өкілін лауазымға сайлау, сондай-ақ оны лауазымнан босату туралы мәселені реттеу мақсатында. |

**Қазақстан Республикасы**

**Парламентінің депутаттары А. Шәкіров**

**М. Құл-Мұхаммед**

**А. Құспан**

**Қ. Қожамжаров**

**И. Унжакова**